The Voice ישראל

The Voice (דה וויס) ישראל היא תוכנית מציאות ישראלית העוסקת בחיפוש כישרונות מוזיקליים על ידי "מנטורים". הפרס לזוכה הוא חוזה הקלטות בינלאומי בחברת התקליטים הליקון (פרס בשווי מאות אלפי שקלים). התוכנית, המבוססת על הגרסה ההולנדית של הסדרה, "The Voice of Holland", שודרה לראשונה בערוץ 2 במסגרת שידורי רשת ב-7 בינואר 2012 בהנחיית מיכאל אלוני. החל מהעונה החמישית משודרת בערוץ 13. התוכנית זכתה לביקורות חיוביות רבות על ההשפעה המיוחדת שנותנים הכיסאות המסתובבים. הביקורות עסקו בכבוד שנותנת התוכנית לקול ולאיכויות השירה; בניגוד לתוכניות אחרות, נבחנים המתמודדים על ידי המנטורים אך ורק על פי הקול שלהם ולא על פי המראה או סיפור הרקע שלהם. בשנים 2012 ו-2016 זכתה התוכנית בפרס תוכנית הריאליטי של השנה בטקס פרסי הטלוויזיה. התוכנית כוללת מספר שלבים המשתנים מעונה לעונה: שלב "המבחן העיוור" (כל העונות) – בשלב זה יוצרים המנטורים את הנבחרת שלהם, והוא שלב האודישנים. המנטורים יושבים כשגבם אל המתמודדים והם לא יכולים לראות אותם. אם המנטור רוצה לצרף את "הקול" לנבחרת שלו, הוא לוחץ על כפתור שמסובב אותו אל המתמודד (בו זמנית נדלקת הכתובת "I WANT YOU" מתחת לכסאו). כל לחיצה על הכפתור היא התחייבות; לא ניתן לבטל את הבקשה לצירוף המתמודד לנבחרת. כאשר רק מנטור אחד הסתובב, עובר המתמודד אוטומטית לנבחרת שלו. כאשר יותר ממנטור אחד הסתובב, עובר הכוח אל המתמודדים, שבוחרים את המנטור שלהם לפי רצונם מתוך המנטורים שהסתובבו. כל נבחרת של מנטור מונה ארבעה עשר מתמודדים שאותם הוא רוצה לאמן. שלב "הדו-קרב" (כל העונות) – בשלב זה מתחרים המתמודדים ראש בראש אחד נגד השני. כל זוג מתמודדים מנבחרת של מנטור מבצעים שיר אחד זהה, במופע פירוטכני על הבמה (שמעוצבת לכבוד שלב זה בצורת זירה). לבסוף, המנטור בוחר מי מהמתמודדים ממשיך לשלב הבא. בעונה השנייה נוסף לכל מנטור יועץ העוזר לו להחליט עם מי להמשיך לשלב הבא. היועץ של שלומי שבת היה מוש בן ארי, היועץ של שרית חדד היה קובי אוז, היועץ של אביב גפן היה עופר מאירי, והיועצת של משינה הייתה אפרת גוש. בעונה השלישית ניתנה אפשרות לכל מנטור להציל שני מתמודדים שהודחו מנבחרות אחרות, בעזרת כפתור הנקרא "save". שלב "ההכרעה" (עונה 1) – אל השלב הזה מגיעים 28 מתמודדים, 7 בכל נבחרת. כל מנטור בוחר 2 מתמודדים מתוך הנבחרת שלו ושולח אותם להתחרות זה מול זה בדו-קרב (בדומה לשלב הדו-קרב). המנצח בדו-קרב (על פי בחירת המנטור) עולה לשלב הבא, והמפסיד הולך הביתה. 5 המתמודדים הנותרים שלא משתתפים בדו-קרב מבטיחים את מקומם אוטומטית בשלב ההופעות החיות. שלב "הסופר-באטל" (עונות 3–4) – אל השלב מגיעים 36 מתמודדים, 9 לכל מנטור. כל מנטור בוחר בתורו שלישיית מתמודדים. מתוכם הוא מעלה את אחד המתמודדים אוטומטית לשלב הבא, ואת השניים הנותרים שולח לדו-קרב (המתמודד בוחר את השיר, בדומה לשלב האודישן) שבסיומו עולה אחד מהמתמודדים לשלב הבא על פי הכרעת המנטור. שלב "ההופעות" (עונות 2–3) – המתמודדים שעלו לשלב זה, שרים על הבמה מול קהל, והמנטור קובע מי ממשיך לשלב הבא. לשאר המנטורים יש אפשרות ללחוץ על כפתור ה-"My Voice" במהלך הביצוע של המתמודד. אם המתמודד קיבל שלושה קולות – הוא עובר אוטומטית לשלב הבא. שלב "ההופעות החיות" (כל העונות) – המתמודדים שעלו לשלב זה, שרים על הבמה מול קהל בשידור חי, כשהצופים בבית הם אלה שקובעים את המועמדים להדחה והמנטורים מחליטים מי יעלה לשלב הבא. בעונה השנייה והשלישית שלב זה מתחיל מרבע הגמר. שלב "חצי הגמר" (כל העונות) – המתמודדים שעלו לשלב מתקדם זה, שרים גם הפעם מול קהל בשידור חי בטלוויזיה, אלא שהפעם גם הצופים בבית וגם המנטורים יחד מחליטים וקובעים מי יעלה לשלב הגמר ומי לא. שלב "הגמר" (כל העונות) – אל שלב הגמר מגיעים ארבעה מתמודדים – אחד מכל מנטור, המתחרים ביניהם על הזכייה בתוכנית. בעונה השלישית ארבעת המתמודדים שהגיעו לגמר לא היו מארבע קבוצות המנטורים, אלא מי שקיבל את מספר הקולות הרב ביותר העפיל לשלב זה. בעונה הרביעית הגיעו אל הגמר 5 מתמודדים. העונה הראשונה עלתה לשידור ב-7 בינואר 2012. תוכנית הפתיחה של זכתה לרייטינג של 38.9% כשהשיא היה באודישן של רז שמואלי (43.4%). פרק האודישנים השני זכה גם הוא ל-39.4% כשהשיא היה 47.1%. המנטורים בעונה זו היו אביב גפן, שרית חדד, רמי קלינשטיין ושלומי שבת. בעונה זו סדר כיסאות המנטורים המסתובבים מימין לשמאל היה: שלומי, אביב, שרית ורמי. בעונה זו סיוון קליין הייתה כתבת הרשת. בשלב חצי הגמר של העונה הראשונה פרשה במפתיע מי שהייתה בעיני רבים אחת מהפייבוריטים לזכייה – יובל דיין, שהייתה בנבחרתו של שלומי שבת. דיין, שהייתה רק בת 17, תלמידת כיתה י"א מאשדוד, ביקשה לומר מספר מילים במהלך השידור החי של חצי הגמר. בדבריה אמרה כי היא מבקשת לפרוש מהתחרות. בעקבות זאת עלה המתמודד צחי הלוי לשלב הגמר, אך הפסיד לקטלין רייטר. העונה השנייה עלתה לשידור ב-11 בדצמבר 2012. תוכנית הפתיחה של העונה השנייה זכתה לרייטינג של 35.4% ופרק האודישנים השני זכה לרייטינג של 37.8%. המנטורים בעונה זו היו שרית חדד, אביב גפן, שלומי שבת ושניים מחברי להקת משינה, יובל בנאי ושלומי ברכה, על תקן מנטור אחד, לאחר שהמנטור לשעבר רמי קליינשטיין עזב את התוכנית. סדר כיסאות המנטורים המסתובבים מימין לשמאל היה: יובל ושלומי ברכה, שרית, אביב ושלומי שבת. ירדן הראל הייתה כתבת הרשת של עונה זו. העונה השלישית עלתה לשידור ב-7 ביוני 2014. המנטורים בעונה זו היו שרית חדד, אביב גפן, שלומי שבת ומוש בן ארי, שהיה למחליפם של חברי להקת משינה יובל בנאי ושלומי ברכה. סדר כיסאות המנטורים המסתובבים מימין לשמאל היה: מוש, שרית, אביב ושלומי. מור סילבר הייתה כתבת הרשת בעונה זו. הזמר גילי ארגוב, בנו של זוהר ארגוב, התמודד באודישנים של התוכנית ואף נבחר לנבחרת של אביב גפן, אולם השתתפותו בתוכנית בוטלה בעקבות מה שההפקה הגדירה כ"התנהגות בלתי הולמת מצידו". ביולי 2014, בתקופת מבצע צוק איתן, הוקפא שידור התוכנית בעקבות שידורי מהדורות חדשות מורחבות ששודרו בשעות אלה, התוכנית חזרה לאחר הקפאה של יותר מחודש באוגוסט 2014. העונה הרביעית החלה את שידוריה ב-7 בדצמבר 2016. בעונה זו הדוגמנית שלומית מלכה הצטרפה למיכאל אלוני בהנחיית התוכנית. המנטורים בעונה זו היו אביב גפן, שלומי שבת, מירי מסיקה (שהייתה למחליפה של שרית חדד עקב מעברה לתוכנית "בית ספר למוזיקה" של המתחרה קשת) ואברהם טל שהיה למחליף של מוש בן ארי שעזב את התוכנית גם הוא. סדר כיסאות המנטורים המסתובבים מימין לשמאל היה: מירי, שלומי, אביב ואברהם. בעונה זו, בניגוד לעונות קודמות, היו חמישה פיינליסטים בגמר. שידורה של העונה החמישית החל ב-20 במאי 2019. זו העונה הראשונה שעלתה בערוץ 13 ולא בערוץ 2, זאת בעקבות פיצול ערוץ 2 ומעבר הזכיינית "רשת" לאפיק 13. מיכאל אלוני הנחה את עונה זו לבדו לאחר שהמנחה שלומית מלכה לא המשיכה בעונה זו. בעונה זו עזבו את התוכנית השופטים אביב גפן ומירי מסיקה לטובת התוכנית "אביב או אייל" ששודרה בערוץ המתחרה קשת 12, ואת מקומם תפסו הזמר עברי לידר (שעד עתה היה שופט ב"אקס פקטור" של רשת) והזמרת נסרין קדרי. את מקומו של אברהם טל החליף המוזיקאי ויוצר השיר זוכה האירוויזיון "Toy", דורון מדלי. יובל דיין הייתה מנטורית במשותף עם שלומי שבת, שהיה המנטור שלה בעונה הראשונה של התוכנית. גמר העונה השיג נתון חד ספרתי של 9.1 ואילו חצי הגמר השיג 5.1. הערות צליל זנזורי הודחה על ידי נסרין וניצלה על ידי דורון בשלב הדו-קרב, ושי זנזורי עבר את הדרך ההפוכה לנסרין, אלמור אשר היה בנבחרת של שלומי ויובל ניצל על ידי השאר ובחר בנסרין, לאחר הידיעה ששי סיים את דרכו בתוכנית, החליטה צליל לפרוש מהתוכנית. חנה אסיה פרשה לאחר שלא ניתן לה אישור מהצבא להמשיך את השתתפותה. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הוספת מתמודדים נוספים כגון: רז שמואלי, בניה ברבי, ניב דמירל ועוד... אימרי זיו – התחרה בעונה הראשונה של "The Voice", הוא הגיע לשלב הדו-קרב שם הפסיד לאורית שלום. ב-2017 התחרה בכוכב הבא לאירוויזיון (אחרי שכבר היה פעמיים באירוויזיון בתור זמר ליווי). הוא זכה בתוכנית ונבחר לייצג את ישראל באירוויזיון 2017, בקייב, אוקראינה. הוא השתתף בחצי הגמר ה-2, שם סיים במקום השלישי ועלה לגמר, בגמר סיים במקום ה-23 (מתוך 26) בלבד. גיא ויהל – זכו להכרה כאשר התחרו בעונה הראשונה של "The Voice". הם היו בנבחרת של אביב גפן, והגיעו לשלב שמינית הגמר, שם הודחו. ב-2012 הוציאו את סינגל הראשון שלהם, רצים באוויר. הסינגל זכה להצלחה רבה. יובל דיין – זכתה להכרה בעונה הראשונה של תוכנית זאת כאשר שרה באודישן את "שאריות של החיים" של הפרויקט של עידן רייכל. דיין בחרה להצטרף לנבחרת של שלומי שבת. דיין סומנה כפייבוריטית לניצחון, אך בחצי הגמר, דיין בחרה לפרוש מהתוכנית כדי להתמקד בקריירת סולו, ובמקומה עלה לגמר צחי הלוי. לאחר הפרישה, החלה דיין להתמקד בקריירה עצמאית, היא זכתה להצלחה רבה ושירים רבים שלה זכו גם הם להצלחה רבה. דיין חזרה בעונה החמישית של תוכנית זאת בתור שופטת, ביחד עם שלומי שבת. צחי הלוי – חבר בלהקת "מיומנה" מ-1999, אך זכה לפרסום רק בעונה הראשונה של התוכנית. הוא עבר את האודישן אחרי שביצע את "Rolling in the Deep" של אדל, ובחר להיות בנבחרת של שלומי שבת. הלוי עלה לגמר כשניצח בדו-קרב את יובל דיין, אחרי שזו החליטה לפרוש מהתוכנית. הוא הגיע יחד עם חנן בן סימון למקומות השלישי והרביעי, כאשר שניהם הודחו בו זמנית. הלוי הוציא כמה סינגלים, אך בחר להתמקד בקריירת המשחק שלו וזכה להצלחה, כאשר שיחק בסרט "בית לחם" וזכה על משחקו בסרט בפרס אופיר לשחקן המשנה הטוב ביותר, כשגם הסרט עצמו זכה בפרס הסרט הטוב ביותר. בהמשך שיחק גם בסדרות כמו "פאודה" ו"המדרשה" שגם הן זכו להצלחה. בשנת 2020 זכה בתוכנית המציאות הזמר במסכה בתור "התרנגול". בניה ברבי – התחרה בעונה הרביעית של תוכנית זאת כאשר שר באודישן את "מודה אני" של מאיר אריאל, ובחר להצטרף לנבחרת של אברהם טל (זמר). ברבי הודח בשלב ההופעות החיות. ב-2017 הוציא את השיר "אל תשאלי" יחד עם גיל ויין שזכה להצלחה. לאחר שנה יצא הסינגל "מישהו איתי כאן" שזכה גם הוא להצלחה. בגמר העונה החמישית, הופיע ברבי עם שירו "תפסת לי מקום". ניב דמירל – התחרה בעונה השלישית של התוכנית. בחר להצטרף לנבחרת של מוש בן ארי. הגיע למקום הרביעי בגמר התוכנית. לאחר סיום התוכנית, החל דמירל בעבודה על אלבום הבכורה "בין הסימנים" שיצא לאור ב-30 במרץ 2017. בשנת 2022 השתתף בעונה התשיעית של הכוכב הבא שם הודח בחצי הגמר השני. גדי אלטמן – התחרה בעונה הראשונה של התוכנית. בחר להצטרף לנבחרת של רמי קליינשטיין. הודח ברבע הגמר. אלטמן התפרסם עוד לפני התוכנית. הוא הקים את להקת "בוטן מתוק בקרקס". רז שמואלי - התחרתה בעונה הראשונה של התוכנית, בה הגיעה למקום השני. לאחר סיום התוכנית, החלה לעבוד על אלבום הבכורה "יריות באוויר" שיצא לאור בינואר 2014. תמר עמר – התחרתה בעונה השלישית של התוכנית, בה הגיעה למקום השני. חמש שנים לאחר מכן, השתתפה תחת שם הבמה "טאי" בכוכב הבא לאירוויזיון 2019, שם הודחה בחצי הגמר. השתתפה במחזמר "לזארוס" על פי שיריו של דייוויד בואי. עמר נפטרה ב-10 באוגוסט 2021, כשהיא בת 23 בלבד. אתר האינטרנט הרשמי של The Voice ישראל The Voice ישראל, סרטונים בערוץ היוטיוב "The Voice ישראל", במסד הנתונים הקולנועיים IMDb (באנגלית) The Voice ישראל, במיזם "אישים" לתיעוד היצירה הישראלית ביקורות: גילי איזיקוביץ, הקול או כלום, באתר הארץ, 8 בפברואר 2012 ליאת אלקיים, "דה וויס" כל כך נפלאה שזה נורא, באתר הארץ, 2 בינואר 2013 אריאנה מלמד, "The Voice": תנו לנו לרגש אתכם. בכוח, באתר ynet, 9 ביוני 2014 אסף שלונסקי, גם "דה וויס" מאבדת פרופורציות, באתר ישראל היום, 18 באוגוסט 2014 אביעד קדרון‏, אזהרת שימוש: גמר "דה וויס" הוכיח כי הגיע הזמן לבטל את התוכנית, באתר וואלה, 16 בנובמבר 2014 דניאל שירין, "דה וויס ישראל": שופטים חדשים, טריקים ישנים, באתר nrg‏, 8 בדצמבר 2016 עידו ישעיהו‏, בתוך הבועה: "דה וויס" מוכרחה להפסיק לנסות לרגש בכל מחיר, באתר וואלה, 8 בדצמבר 2016 סמדר שילוני, "The Voice": העונה שתרצו לשכוח, באתר ynet, 19 במרץ 2017 נדב מנוחין‏, משחקי הכס המסתובב: דורון מדלי ונסרין קדרי מצילים את "דה וויס", באתר וואלה, 21 במאי 2019 יוני בינרט, "The Voice": הסיבה שבגללה הריאליטי המוזיקלי מסרב למות, באתר ynet, 21 במאי 2019 מאיה פולק, ‏הקול קובע: דה וויס מספקת את הסחורה, בעיתון מקור ראשון, 23 במאי 2019 נדב מנוחין‏, דה וויס הייתה פעם הדבר הכי מרענן בטלוויזיה. היום היא פיהוק מתמשך, באתר וואלה, 31 ביולי 2019 אריאנה מלמד, "The Voice": הקול דבש, באתר ynet, 8 בינואר 2012 ערן סויסה, 38.9% רייטינג ל"The Voice", באתר ישראל היום, 9 בינואר 2012 מערכת וואלה‏, דרמה ב-"The Voice": המתמודדת ביקשה לפרוש בחצי הגמר, באתר וואלה, 24 במרץ 2012 דוד ורטהיים‏, רייטינג יומי: The Voice עם 37.8% צפייה, באתר וואלה, 20 בדצמבר 2012 ערן סויסה, "דה וויס" נפרדת מגילי ארגוב, באתר ישראל היום, 17 ביוני 2014 רן בוקר, הקול או כלום: המשבר של The Voice, באתר ynet, 16 ביולי 2014 האתר הרשמי של רשת. אדיר מילר הצליח לעקוף לבדו את The Voice?, באתר scopt סיבוב שני: אדיר מילר מול The Voice, באתר scopt שינויים בלוח השידורים: דה וויס מול חתונה ממבט ראשון, באתר scopt מאסטר שף ממשיכה להפציץ ברייטינג, באתר scopt מהפך: דה וויס מובילה את הרייטינג, באתר scopt דה וויס מול חתונה ממבט ראשון, מי הוביל אתמול?, באתר scopt רייטינג: מאסטר שף ממשיכה להוביל את הפריים טיים, באתר scopt כמה רייטינג קיבל פרק הסיום של חתונה ממבט ראשון?, באתר scopt דה וויס מול מאסטר שף: מי הוביל אתמול את הרייטינג?, באתר scopt דה וויס מול מאסטר שף: מי הוביל אתמול את הרייטינג?, באתר scopt רייטינג: זה לא הגיל, אבל הצופים נשארו בכל זאת, באתר scopt האקסית הגיעה: כמה צפו אתמול בסדרה החדשה של קשת?, באתר scopt דה וויס רושמת עלייה של 27% ברייטינג, באתר scopt צמוד בפריים טיים: קשת ורשת צמודות מתמיד, באתר scopt התחרות קלה יותר מול דה וויס: נינג’ה רושמת שיא רייטינג, באתר scopt גלית גוטמן או מיכאל אלוני: מי הוביל אתמול את הפריים טיים?, באתר scopt עברה את המסלול: נינג’ה ישראל רושמת 22% רייטינג, באתר scopt ערוץ 13 ממשיך לאכזב; קשת מובילה פי 3, באתר scopt עוד לא היה כזה: דה וויס יורדת לרייטינג של 5% בלבד, באתר scopt וואלה! תרבות‏, הזמרת תמר טאי עמר, שהשתתפה ב"הכוכב הבא" וב"דה וויס", הלכה לעולמה בגיל 23, באתר וואלה, 11 באוגוסט 2021